Ստիվ Բլում

**Ստիվեն Ջեյ Բլում** (ապրիլի 29, 1960 թ.), ամերիկացի ձայնային դերասան։ Հայտնի է իր հստակ խոր ձայնով։ Նա ձայնավորել է Սփայք Շպիգելին *Cowboy Bebop* անիմեում, Ամոնին *[[Լեգենդ Քորայի մասին|«Քորայի լեգենդ»]]-*ում*,* Heatblast-ին, Ghostfreak-ին և Vilgax-ին *Ben 10-*ում, Գարազեբ Օրրելիոսին *«Աստղային պատերազմների ապստամբներ*»-ում, Starscream-ին «*Transformers. Prime»-ում,* Սաբ-Զիրոյին *[[Mortal Kombat|«Mortal Kombat»]]* ֆրանշիզայում, Տանկ Դեմպսիին *[[Call of Duty (խաղերի շարք)|«Call of Duty]]* Zombies» ֆրանշիզայում, Արեսին «*Պատերազմի Աստված»*, «*Պատերազմի Աստված. Սպարտայի ուրվականը»* և «*Պատերազմի Աստված. Համբարձումը»* տեսախաղերում և Կուղխին Marvel-ի *Wolverine and the X-Men-ում*, *[[Marvel Anime|Marvel Anime: X-Men]]-ում,* և տարբեր այլ նախագծերում որոնցում կերպարը առկա է:

Նա երբեմն օգտագործում է Դեյվիդ Լուկաս, Ռիչարդ Քարդոնա, Ռոջեր Քենֆիլդ, Թոմ Բարոն և Դենիել Էնդրյուս անունները տարբեր անիմեներում և ֆիլմերում։

## Վաղ կյանք
Սթիվեն Ջեյ Բլումը ծնվել է 1960 թվականի ապրիլի 29-ին Սանտա Մոնիկայում, հրեական ընտանիքում։ Մանկության տարիներին Բլումը ավելորդ քաշ ուներ և բազմիցս ենթարկվում էր բուլլինգի։ Այս դժվարություններին դիմակայելու համար նա հաճախ նկարում էր, քանդակում և երաժշտություն ստեղծում։ 12 տարեկաում Բլումն  աշխատում էր Կալիֆորնիայի Հոլիվուդում գտնվող իր պապիկի գրախանութի կոմիքսների բաժնում, որտեղ նա տեսակավորում և ցուցակագրում էր վերնագրերը: Նա մուլտֆիլմերի մեծ սիրահար էր: Բլումը սկսեց պատվերով կերպարների կրկնօրինակումներ անել այն բանից հետո, երբ մի անգամ ձայնային փոստ թողեց Գուֆիի ձայնով։

## Կարիերա
Բլումն իր կարիերան սկսել է Empire International Pictures կինոստուդիայի փոստային սենյակում աշխատելով: Փոստի ղեկավարը նրան առաջարկեց աշխատանք «Japananimation» նախագծում իր խոր ձայնի համար: Բլումը դարձավ ստուդիայի մարքեթինգի ղեկավար՝ միաժամանակ ձայնային դերասանի գործով զբաղվելով, նախքան լրիվ դրույքով ձայնային դերասան դառնալու որոշում կայացնելը։ Նա ձայնավորել է Սփայկ Շպիգելին «*Cowboy Bebop»-* ում, Զեբ Օրելիոսին «*Star Wars Rebels»-*ում, Մուգենին «*Samurai Champloo»-*ում, Ռոջեր Սմիթին «*The Big O»-ում*, Օրոչիմարուին և Զաբուզային *[[Նարուտո մանգա|«Naruto»-]]*ում և Կուղխին Marvel-ի բազմաթիվ արտադրություններում: Տեսախաղերում նա ձայնավորել է գլխավոր հերոս Ջեք Քեյմանին «*MadWorld»-*ում, կապիտան Ֆոլիին և Տանկ Դեմփսիին *[[Call of Duty (խաղերի շարք)|«Call of Duty»-ում]],* պրոֆեսոր Գալվեսին «*Metal Gear Solid: Peace Walker»-ում*, Արեսին «*God of War»-*ում և *«God of War: Ascension»-ում*, գլխավոր հերոս Գրեյսոն Հանթին «*Bulletstorm»-* ում, Brimstone-ին «*Valorant»-ում*, Zoltun Kulle-ին «*Diablo III»-ում*, Սաբ-Զիրոյին «*Mortal Kombat X»-* ում և *[[Mortal Kombat 11|11-ում]]*, Հալ Ջորդանին/Կանաչ Լապտերին «*Injustice 2»-*ում, Rytlock Brimstone-ին *«Guild Wars 2»-* ում և գլխավոր հերոս կապիտան Դևին Ռոսին «*Clive Barker's Jericho»-*ում:

2000 թվականի սեպտեմբերին Բլումը հնչյունավորեց  Cartoon Network-ի Թունամի ծրագրավորման բլոկի ռոբոտային հաղորդավար TOM-ին: Նա փոխարինեց Սոնի Սթրեյթին կերպարի հետագա ելույթներում մինչև ծրագրի փակվելը 2008 թվականին։ Երբ Թունամին նորից եթեր դուրս եկավ 2012 թվականի մարտի 31-ին, նա վերադարձավ իր դերին։ Նա նաև 7-Eleven- ի «Oh Thank Heaven» հեռուստատեսային և ռադիո գովազդի հաղորդավարն է և համագործակցում է Վիկ Մինյոնայի հետ «*Հանճարի իրական երկրպագուները»* սերիալում:

Անիմեներում և ֆիլմերում նա ձայնավորել է Heatblast-ին, Ghostfreak-ին և Vilgax-ին *[[Բեն 10|Ben 10]]* ֆրանշիզայում, Գարազեբ Օրրելիոսին *«Աստղային պատերազմների ապստամբներ»* ֆիլմում, Count Vertigo-ին «*DC Showcase. Green Arrow»-ում* և «*Young Justice»-ում*; Կուղխին, Կարմիր Գանգին և Բեթա Ռեյ Բիլին «*Wolverine and the X-Men»* և «*The Avengers. Earth's Mightiest Heroes» ֆիլմերում,* Starscream-ին «*Transformers: Prime»-ում,* Heatwave-ին *«Transformers: Rescue Bots»-ում* և Ամոնին Nickelodeon-ի *[[Լեգենդ Քորայի մասին|«The Legend of Korra»-ի]]* առաջին սեզոնում:

2012 թվականի հունիսի 5-ին նա արժանացավԳինեսի ռեկորդների մրցանակի՝ որպես տեսախաղերի ամենաարդյունավետ ձայնային դերասան 2012 թվականի մայիսի 10-ի դրությամբ՝ ունենալով 261 մասնակցություն։

## Անձնական կյանք
Բլումն  2017 թվականին ամուսնացել է ձայնային դերասանուհի Մերի Էլիզաբեթ ՄակԳլինի հետ։ Նախկին հարաբերություններից նա ունի երեք որդի։ Նրանցից մեկը՝ Բրենդոնը, նույնպես դերասան է, իսկ մյուսը՝ Ջերեմին ուսուցիչ է։  Բլումը սիրում է հավաքել սողուններ, ձկներ և թռչուններ։

### Գրականություն
* 
* 
* 
* 

## Արտաքին հղումներ
* 
* 
* 

## Ծանոթագրություններ

 
Կատեգորիա:1960 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի հրեաներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Աուդիոգիրք կարդացողներ
Կատեգորիա:Ապրող անձինք